b'\n_START_ARTICLE_\nTrpotec\n_START_SECTION_\nUporaba\n_START_PARAGRAPH_\nV nekaterih evropskih dr\xc5\xbeavah se veliki trpotec uporablja v ljudskem zdravilstvu kot antiseptik. Nekateri iz njega naredijo dvilske namene uporabljamo zel ozkolistnega trpotca (Plantaginis lanceolatae herba), za katerega so zna\xc4\x8dilni suli\xc4\x8dasti listi (nekateri mu pravijo tudi suli\xc4\x8dasti trpotec). Trpotec vsebuje tako imenovane iridoidne glikozide, med katerimi je najbolj znan avkubin. Spojina ima antisepti\xc4\x8dni u\xc4\x8dinek (v starej\xc5\xa1ih virih najdemo podatke, da trpotec vsebuje \xe2\x80\x98antibiotik\xe2\x80\x99), ki pa je prisoten le pri uporabi sve\xc5\xbee zme\xc4\x8dkanih listov. Tako pride avkubin v stik z encimom, ki povzro\xc4\x8di odcep sladkorne molekule in nastane antisepti\xc4\x8dno delujo\xc4\x8da spojina, avkubigenin. Nepravilno oziroma premalo posu\xc5\xa1ena droga postane \xc4\x8drna zaradi polimerov avkubigenina in katalpola._NEWLINE_Trpotec uporabljamo za prepre\xc4\x8devanje oku\xc5\xbeb pri praskah in ranicah \xe2\x80\x93 slu\xc5\xbei torej kot nekak\xc5\xa1na travni\xc5\xa1ka prva pomo\xc4\x8d. Za pripravo \xc4\x8dajev in sirupov pa uporabljamo drogo \xe2\x80\x93 posu\xc5\xa1eno zel trpotca. Tu avkubin in sorodna spojina katalpol nista ve\xc4\x8d u\xc4\x8dinkovita, na prizori\xc5\xa1\xc4\x8de vstopijo druge u\xc4\x8dinkovine, zlasti fenolni glikozidi, kot je akteozid. Zdaj je pravi \xc4\x8das za nabiranje trpotca, ki ga potem posu\xc5\xa1imo in kot drogo uporabimo pozimi, v obdobju prehladov in gripe._NEWLINE_Droga poleg omenjenih u\xc4\x8dinkovin vsebuje tudi \xc4\x8dreslovine in sluzi, zato pripravki v obliki poparkov, zlasti pa sirupov (znani trpot\xc4\x8dev sirup, na voljo v vsaki lekarni) blagodejno deluje na sluznico \xc5\xberela in po\xc5\xbeiralnika. Ugotovili so tudi, da je akteozid zelo dober lovilec prostih radikalov, delujejo pa tudi protibakterijsko. V raziskavah, opravljenih pred kratkim, so potrdili tudi protivnetno delovanje, kar vse pripomore k dokazanemu blagodejnemu u\xc4\x8dinku trpot\xc4\x8devega sirupa in podobnih pripravkov. V tujini je mo\xc4\x8d dobiti celo pastile in bonbone z izvle\xc4\x8dkom trpotca. V tem letnem \xc4\x8dasu torej nabiramo zel ozkolistnega trpotca, ki jo bomo uporabili za pripravo zdravilnih \xc4\x8dajev in sirupa jeseni in pozimi.'